Serviciile HOSPICE Casa Speranței din București primesc o finanțare importantă prin Fondul ONG în România

*Data Comunicatului de presă*

HOSPICE Casa Speranței implementează în București, în perioada 1 martie 2014 – 30 aprilie 2016 proiectul **Dezvoltarea unui sistem integrat de servicii socio-medicale de îngrijire paliativă pentru pacienți cu boli amenințătoare de viață**finanţat prin granturile SEE, 2009 – 2014, în cadrul Fondului ONG în România. Valoarea finanțării este de **231.751,09** euro.

Organizațiile partenere din acest proiect sunt: Direcția Generală de Asistență Socială și Protecția Copilului Sector 1, Direcția Generală de Asistență Socială și Protecția Copilului Sector 3, Direcția Generală de Asistență Socială și Protecția Copilului Sector 4, Direcția Generală de Asistență Socială și Protecția Copilului Sector 6, Fundația pentru Educație Școala Postliceală Sanitară ”Dr. Constantin Angelescu”, București și Fundația Umanistă Dr. Mioara Mincu (Școala Sanitară Postliceală ”Carol Davila”), București.

Proiectul va integra serviciile social-medicale asociate îngrijirii paliative și va reprezenta un model pentru dezvoltarea ulterioară a serviciilor de paliație în România. Intervențiile vor fi structurate pe cele 3 nivele de competență enunțate în Strategia Națională de Îngrijiri Paliative (autoîngrijire, abordare paliativă, servicii specializate).

**Obiectivul general al proiectului** este creșterea accesului la servicii social-medicale de îngrijiri paliative, printr-un centru de excelență integrator de servicii clinice, de consiliere, informare și educaționale.

**Beneficiarii și grupurile-țintă vizate de proiect sunt:** pacienți adulți, copii și tineri cu boli incurabile (2000 persoane), familiile pacienților (2000 persoane); angajații celor patru DGASPC partenere (50 persoane); elevii celor două școli postliceale sanitare partenere (100 persoane) și angajații și voluntarii HOSPICE Casa Speranței (100 persoane).

Proiectul urmăreste creșterea capacității beneficiarilor și familiilor pentru autoîngrijire, creșterea nivelului de expertiză a partenerilor printr-un program de formare și creșterea capacității HOSPICE Casa Speranței de furnizare a serviciilor și a programelor educaționale.

**Contact:** Daniel A. Bujorean, Manager de Comunicare HOSPICE Casa Sperantei, e-mail: [daniel.bujorean@hospice.ro](mailto:daniel.bujorean@hospice.ro), tel.: 0733 553 402.

Pentru informaţii oficiale despre granturile SEE şi norvegiene, accesaţi: [www.eeagrants.org](http://www.eeagrants.org) și www.fondong.fdsc.ro.